ການຄ້າມະນຸດແລະແຮງງານ ໃນທົ່ວໂລກ ສ້າງລາຍໄດ້ ຫລາຍພັນລ້ານໂດລາ ຕໍ່ປີ
ນັກວິ​ເຄາະ​ດ້ານແຮງ​ງານ​ແລະ​ອາ​ຊະ​ຍາ​ກໍາ ທໍາ​ນາຍ​ວ່າກໍາ​ໄລ​ຈາກ​ທຸລະ​ກິດ​ຜິດ​ກົດໝາຍ​ສອງ​ຢ່າງ​ນີ້ ​ອາດ​ສູງຂຶ້ນ​ຫລາຍກວ່າ 100 ພັນ​ລ້ານໂດລາ.
ເວລານີ້ ວົງການທຸລະກິດຕ່າງໆກໍາລັງຖືກຊັກຊວນໃຫ້ເອົາບົດບາດຫລາຍຂຶ້ນກວ່າເກົ່າ ໃນການລົດຜ່ອນການລັກລອບຄ້າມະນຸດ ໃນລະຫວ່າງຊາດນັ້ນລົງ ຜູ້ສື່ຂ່າວວີໂອເອ Ron Corben ມີລາຍງານຈາກບາງກອກ ກ່ຽວກັບໂຄງການລິເລິ່ມຊຸດໃໝ່ຂອງອົງການສະຫະປະຊາຊາດ ເພື່ອປາບປາມການລັກລອບຄ້າມະນຸດ ທີ່ທາງອົງການກໍາລັງນໍາສະເໜີຢູ່ໃນຂົງເຂດເອເຊຍ ທອງປານ ມີເລຶ່ອງນີ້ ມາສະເໜີທ່ານໃນ ອັນດັບຕໍ່ໄປ ການຄ້າມະນຸດ ແລະການບັງຄັບໃຊ້ແຮງງານ ແມ່ນສ້າງລາຍໄດ້ ເປັນມູນຄ່າຫລາຍເຖິງ 32 ພັນລ້ານໂດລາ ໃນແຕ່ລະປີຢູ່ໃນທົ່ວໂລກ  ຊຶ່ງເກືອບນຶ່ງສວນສາມຂອງຈໍານວນນັ້ນ ແມ່ນຢູ່ໃນຂົງເຂດເອເຊຍ ພວກນັກວິເຄາະດ້ານແຮງງານແລະອາຊະຍາກໍາ ທໍານາຍວ່າ ຜົນກໍາໄລຈາກທຸລະກິດຜິດກົດໝາຍສອງຢ່າງນີ້ ອາດຖີບຕົວສູງຂຶ້ນກາຍ 100 ພັນລ້ານ ໂດລາພາຍໃນຫ້າປີຕໍ່ໜ້ານີ້ ທີ່ບາງກອກ ເມື່ອວັນອັງຄານສອງອາທິດກ່ອນນີ້ ທ່ານນາງ ໂນລີນ ເຮເຊີ (Noeleen Heyzer) ເລຂານຸການຝ່າຍ ບໍລິຫານຂອງຄະນະກໍາມາທິການ ເສດຖະກິດ ແລະສັງຄົມຂອງອົງ ການສະຫະປະຊາຊາດ ປະຈໍາ ພາກພື້ນເອເຊຍ ແລະປາຊິຟິກ ຫລື UNESCAP ໄດ້ນໍາສະ ເໜີແຜນການປຸກລະດົມໃໝ່ຊຸດ ນຶ່ງ ເພື່ອກໍາຈັດການລັກລອບຄ້າ ມະນຸດ ທ່ານນາງເຮເຊີ ກ່າວວ່າ: ທີ່ກອງປະຊຸມເສດຖະກິດແຫ່ງຂົງເຂດຄັ້ງນີ້ ທ່ານນາງເຮເຊີ ກ່າວວ່າ ພາກສ່ວນເອກກະຊົນ ຈະຕ້ອງເຂົ້າມາມິີບົດບາດ ເພາະວ່າພວກພາຄີຕ່າງໆ ທີ່ເຄີຍຮ່ວມງານກັນມາແຕ່ໃດໆ ເຊັ່ນ ອົງການຕ່າງໆຂອງສະຫະປະຊາຊາດແລະພວກອົງການບັງຄັບກົດໝາຍຂອງປະເທດຕ່າງໆ ນັ້ນ ແມ່ນບໍ່ສາມາດແກ້ໄຂປາບປາມ ເອົາຊະນະຄວາມຮ້າຍແຮງຂອງອາຊະຍາກໍານີ້ໄດ້ຕາມ ລໍາພັງອີກແລ້ວ ການຄ້າມະນຸດໃນຂົງເຂດເອເຊຍ ແມ່ນເລິ່ມ ໄປຕັ້ງແຕ່ ພວກແມ່ຍິງ ແລະເດັກນ້ອຍຖືກ ບັງຄັບໃຫ້ຄ້າປະເວນີ ໄປຈົນເຖິງ ຊາວປະ ມົງຈາກກໍາປູເຈຍ ຖືກບັງຄັບໃຫ້ທໍາງານທີ່ ບໍ່ໄດ້ຮັບຄ່າຈ້າງຢູ່ໃນເຮືອໃນຂົງເຂດ ໄປ ຈົນເຖິງຄົນງານໂຮງງານໂຮງຈັກໂຮງງານ ທີ່ຖືກໃຊ້ແຮງງານດ້ວຍຄ່າແຮງພຽງໜ້ອຍ ດຽວ ອົງການ UNESCAP ໄດ້ຊັກຊວນໃຫ້ພວກທຸລະກິດທັງຫລາຍ ຮ່ວມລົງນາມໃນອະນຸສັນຍາ Athens Ethical Principles ຫລື ຫລັກການຈັນຍາບັນເອເທັນສ໌ ທີ່ກໍານົດໃຫ້ ພວກບໍລິສັດຕ່າງໆ ໃຫ້ຄໍາໝັ້ນສັນຍາທີ່ຈະ ຊ່ວຍໃຫ້ການສຶກສາອົບລົມສາທາລະນະຊົນ ກ່ຽວກັບການຄ້າມະນຸດ ແລະໃຫ້ຫລີກລ່ຽງ ຈາກການໃຊ້ແຮງງານໃດໆທີ່ມາຈາກການຄ້າມະນຸດນັ້ນ ເວລານີ້ ປາກົດວ່າ ມີປະມານ 10,000 ບໍລິສັດຢູ່ໃນທົ່ວໂລກທີ່ໄດ້ເຊັນລົງນາມໃນອະນຸສັນຍານີ້ແລ້ວ ແຕ່ມີພຽງບໍ່ເທົ່າ ໃດບໍລິສັດ ຈາກຂົງເຂດເອເຊຍ ທ່ານ ເດວິດ ອາກເກິລສ໌ (David Arkles) ເປັນປະທານຝ່າຍກິດຈະການບໍລິສັດ ຂອງກຸ່ມ Manpower ຊຶ່ງເປັນບໍລິສັດຄຸ້ມຄອງແຮງງານ ແລະເກນແຮງງານນາໆຊາດ ນອກນັ້ນແລ້ວ ກໍຍັງເປັນສະມາຊິກໃນຄະນະອໍານວຍການຂອງອົງການຍຸຕິການລັກລອບຄ້າມະນຸດແຕ່ບັດນີ້ ຫລື End Human Trafficking Now ທ່ານ Arkles ໄດ້ບອກກອງປະຊຸມວ່າ ກໍາລັງດ້ານເສດຖະກິດພວມກົດດັນໃຫ້ປະຊາຄົມນານາຊາດ ຈັດການກັບກິດຈະການລະດົມແຮງງານຂ້າມຊາຍແດນນັ້ນ ໃຫ້ດີຂຶ້ນກວ່າເກົ່າ ທ່ານ ອາກເກິລສ໌ ກ່າວວ່າ: ນອກນີ້ແລ້ວ ອົງການ UNESCAP ແລະກຸ່ມອື່ນໆຍັງໄດ້ຮຽກຮ້ອງໃຫ້ມີ ການປະຕິຮູບໃນການຊົມໃຊ້ແຮງງານພວກຄົນຕ່າງດ້າວ ໂຮມທັງໃນພວກປະເທດ ເຊັ່ນ ບັງກລາເດສ ຟິລິບປິນ ສີລັງກາ ແລະປາກີສຖານ ທີ່ອາໃສ ກາງຕໍ່ເງິນຈາກພວກຄົນງານທີ່ໄປເຮັດວຽກຢູ່ໃນຕ່າງປະເທດ ສົ່ງມາຈຸນເຈືອຄອບ ຄົວນັ້ນ ທ່ານ Arkless ໃຫ້ຂໍ້ສັງເກດວ່າ ການຕໍ່ສູ້ກັບການລັກລອບຄ້າຂາຍມະນຸດ ນັ້ນ ແມ່ນໃຫ້ຜົນປະໂຫຍດແກ່ພວກບໍລິສັດ ທ່ານກ່າວວ່າ ທັງວົງການທຸລະກິດ ແລະລູກຈ້າງທັງ ຫລາຍ ຈະເຫັນຜົນຜະລິດສູງກວ່າເກົ່າ ແລະການຮັກສາຈໍານວນພະນັກງານໄວ້ໄດ້ຕາມຕ້ອງ ການຢູ່ຕໍ່ໄປ ຖ້າຫາກພວກຄົນງານໄດ້ຮັບການປະຕິບັດຕໍ່ເປັນຢ່າງດີ ແລະພວກບໍລິສັດກໍຢ້ານ ວ່າ ຈະໄດ້ຮັບການໂຈມຕີຕ້ອງຕິຫລືແກ້ແຄ້ນ ຈາກພວກອຸບປະໂພກບໍລິໂພກ ຖ້າຫາກພວກ ເຂົາເຈົ້າພົບເຫັນວ່າ ບໍລິສັດທີ່ພວກເຂົາເຈົ້າຊື້ສິນຄ້ານັ້ນ ສວາຍປະໂຫຍດຈາກພວກແຮງງານ ທີ່ຖືກບັງຄັບມາຫລືມາຈາກການຄ້າມະນຸດ